આ યોજના સફળ થાય તો મોંઘવારીને કાબૂમાં લઈ શકાશે અને એપીએમસી એક્ટમાં રહેલી ક્ષતિઓમાંથી પણ મુક્તિ મળશે તેમ કૃષિ મંત્રાલયના એક અધિકારીનું કહેવું છે. કોઈ પણ રાજ્ય કોઈ પણ કોમોડિટીની ગુણવત્તા પ્રમાણે તેના ભાવ જાહેર કરતું નથી. આવી સ્થિતિમાં સ્ટાન્ડર્ડાઇઝ કોમોડિટીઝનો વ્યાપાર આ પ્લેટફોર્મ પર વ્યવહારિક બનશે તેમ યોજનાની રૂપરેખા પરથી લાગી રહ્યું છે. આ યોજનામાં ઓનલાઈન વેપાર માટે કુલ ૬૯ કોમોડિટીઝને મંજૂરી મળી છે. જોકે માત્ર ૧૦ ટકા કોમોડિટીઝનો જ વેપાર આ પદ્ધતિમાં શક્ય બનશે તેવો અંદાજ લગાવાઈ રહ્યો છે. સરકારી આંકડા મુજબ ઈ-નામ પ્લેટફોર્મ હેઠળ દેશભરમાંથી ૪૬,૬૮૮ વેપારીઓ અને રપ,૯૭૦ કમિશન એજન્ટોની નોંધણી થઈ છે અને અત્યાર સુધીમાં રૂ.૪ર૧ કરોડનાં કામકાજ પણ થયાં છે.